Ngwe Hee Sem

Yang Berhormat Datuk Ngwe Hee Sem ( atau Ah Sem, lahir ) merupakan seorang ahli politik Malaysia yang telah berkhidmat sebagai Ahli Majlis Mesyuarat Kerajaan Negeri Melaka (EXCO) dalam pentadbiran negeri Barisan Nasional (BN) di bawah Ketua Menteri Ab Rauf Yusoh sejak April 2023 untuk penggal kedua dan di bawah bekas Ketua Menteri Sulaiman Md Ali dari November 2021 hingga Mac 2023 untuk penggal pertama serta sebagai Ahli Dewan Undangan Negeri Melaka (ADUN) bagi Machap Jaya sejak November 2021. Beliau ialah seorang ahli Persatuan Cina Malaysia (MCA), sebuah parti komponen gabungan BN. Beliau juga merupakan Ahli Jawatankuasa Pusat, Setiausaha Penganjur MCA Melaka dan Naib Ketua Bahagian MCA Alor Gajah. Beliau juga merupakan satu-satunya Ahli EXCO Melaka daripada MCA, salah seorang daripada hanya dua Ahli EXCO Melaka berketurunan Cina bersama dengan Allex Seah Shoo Chin dan salah seorang daripada hanya dua ADUN MCA bersama dengan ADUN Kelebang, Lim Ban Hong.

 Kerjaya politik 
Ngwe telah dipilih sebagai Ahli Dewan Undangan Negeri Melaka dalam pilihan raya negeri 2021, dengan memenangi kerusi Machap Jaya daripada penyandang Ginie Lim Siew Lin daripada gabungan pembangkang Pakatan Harapan (PH) yang tidak bertanding semula. Selain itu, beliau juga telah dilantik sebagai Ahli EXCO Melaka yang bertanggungjawab bagi Perpaduan, Sumber Manusia, Perhubungan Komuniti dan Hal Ehwal Pengguna oleh Ketua Menteri ke-12, Sulaiman Md Ali pada 26 November 2021. Beliau telah dilantik semula sebagai Ahli EXCO yang bertanggungjawab bagi Kesihatan, Sumber Manusia dan Perpaduan oleh Ketua Menteri ke-13, Ab Rauf Yusoh pada 5 April 2023.

 Keputusan pilihan raya 
+ Dewan Undangan Negeri Melaka TahunKerusiCalonUndiPeratus undianLawanUndiPeratus undianBuang undiMajoritiKeluar2021N08 Machap Jaya (MCA)3,73246.67% Law Bing Haw (PKR)2,79434.94%7,99693864.04%  Tai Siong Jiul (BERSATU)1,20215.03% Abd Aziz Osani Kasim (IMAN)1672.96% Azlan Daud (BEBAS)1011.26%

 Anugerah 
  :
 50px Pegawai Darjah Yang Mulia Pangkuan Negara (K.M.N.) (2012)
  :
 50px Darjah Mulia Seri Melaka Kelas Pertama (D.M.S.M.) – Datuk (2024)
 50px Penerima Bintang Cemerlang Melaka (B.C.M.) (2006)

 Lihat juga 
 Machap Jaya (kawasan negeri)

 Rujukan 

Kategori:Orang dari Melaka
Kategori:Ahli politik Malaysia berketurunan Cina
Kategori:Buddha Malaysia
Kategori:Anggota Persatuan Cina Malaysia
Kategori:Ahli Dewan Undangan Negeri Melaka ke-15